recursal/SuperWikiNEXT-32B huggingface dataset:
**Երվանդ Հովհաննեսի Կրիկորյան** (հունվարի 17, 1892(1892-01-17) կամ 1892, Այնթապ, Հալեպի գավառ, Հալեպի վիլայեթ, Օսմանյան կայսրություն - 1977, Նյու Յորք, Նյու Յորք, ԱՄՆ), փիլիսոփա, նատուրալիստների ավագ սերնդի ներկայացուցիչ։ Փիլիսոփայական գիտությունների դոկտոր (1933), պրոֆեսոր։

Կենսագրություն
--------------

Երվանդ Կրիկորյանը ծնվել է 1892 թվականի հունվարի 7-ին, Այնթապում։ Սովորել է Կոստանդնուպոլսի Ռոբերտ քոլեջում, որտեղ 1912-1914 թվականներին դասավանդել է փիլիսոփայություն։ 1921 թվականին ավարտել է Հարվարդի համալսարանը։ 1921 թվականից եղել է Նյու Յորքի Սիթի քոլեջի պրոֆեսոր, 1952-1982 թվականներին՝ փիլիսոփայության բաժանմունքի ղեկավար։ Փիլիսոփայական նատուրալիզմի բնագավառի մասնագետ։

Աշխատությունները վերաբերում են գիտակցության և գիտության մեթոդաբանության հիմնահարցերին։ Մերժում է հոգեկանի և կյանքի իդեալիստական մեկնաբանությանը՝ դրանք դիտարկելով իբրև նյութական բարդ համակարգերի գործառույթ։ Կրիկորյանի փիլիսոփայական դիրքորոշումը մոտ է բնագիտական մատերիալիզմին։
Կրիկորյանը հեղինակ է բազմաթիվ գիտական աշխատությունների։

Երվանդ Կրիկորյանը մահացել է 1982 թվականին, Նյու Յորքում։

Երկեր
-----

* Naturalism and the Human Spirit. Columbia University Press; Third Printing edition (1944).

Ծանոթագրություններ
------------------

1. 1 2 3 4
2. ↑  Ով ով է. Հայեր. Կենսագրական հանրագիտարան, հատոր առաջին, Երևան, 2005։
3. ↑  Krikorian, Yervant H. (1959). *Naturalism and the Human Spirit* (անգլերեն). Columbia University Press.

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| CiNii: DA05889278 · GND: 1242931147 · ISNI: 0000000108952653 · LCCN: no2002002915 · NLA: 49640796 · NLG: 159008 · NTA: 073907863 · NUKAT: n2008106271 · PTBNP: 1222166 · SUDOC: 077414497 · VIAF: 46422785 · WorldCat VIAF: 46422785 |

 |

 |
*Վիքիպեդիայում կան հոդվածներ Վարդանյան ազգանունով այլ մարդկանց մասին։*
 Անվան այլ կիրառումների համար տե՛ս՝ Ռոբերտ Վարդանյան (այլ կիրառումներ)

**Ռոբերտ Աղասու Վարդանյան** (1949, հուլիսի 5, Երևան), հայ ֆիզիկոս, ֆիզմաթ գիտությունների դոկտոր (1989), պրոֆեսոր (1991)։

Կենսագրություն
--------------

1971 թվականին ավարտել է Երևանի պետական համալսարանը։ 1990 թվականից ՀՀ ԳԱԱ ռադիոֆիզիկայի և էլեկտրոնիկայի ինստիտուտի պինդ մարմնի ֆիզիկայի բաժնի վարիչ։ 1994 թվականից ամերիկյան, 1999 թվականից՝ եվրոպական ֆիզիկայի ընկերությունների անդամ է։

Կանխագուշակել է ձայնապլաստիկ երևույթը մետաղներում, առաջադրել կիսահաղորդիչներում լուսապլաստիկ երևույթի, մետաղների ջերմաստիճանային ապաջերմային անկանոնության, ինչպես նաև մետաղ-գերհաղորդիչ անցման ժամանակ թուլացման երևույթների ֆիզիկական մեխանիզմներ։ Մշակել է պինդ մարմինների էլեկտրական, լուսային և մեխանիկական հատկությունների վրա բյուրեղային ցանցի արատների ազդեցության տեսություն։

Ծանոթագրություններ
------------------

1. ↑  *Ով ով է. Հայեր. Կենսագրական հանրագիտարան, հատոր առաջին, Երևան, 2005*.
**Սարգիս Զեյթլյան** (1930, Խըդր-Բեկ (Մուսա լեռ) - առևանգումը՝ մարտի 28, 1985, Բեյրութ, Լիբանան), հայ խմբագիր, հասարակական-քաղաքական գործիչ, ՀՅԴ Բյուրոյի անդամ։

Կենսագրություն
--------------

Սարգիս Զեյթլյանը ծնվել է 1930 թվականին, Մուսա լեռան Խըդր-Բեկ գյուղում։ Մուսա լեռցիների Լիբանան վերաբնակեցումից հետո, հաճախել է ազգային «Հառաջ» նախակրթարանը, այնուհետև Երուսաղեմի ժառանգավորաց վարժարանը և «Նշան Փալանճյան» ճեմարանի հայագիտական բաժինը, Լևոն Շանթի և Սիմոն Վրացյանի տնօրենության օրերին։

1954 թվականին հրավիրվել է Կահիրե, իբրև օգնական խմբագիր Վահան Նավասարդյանի խմբագրած «Հուսաբեր» օրաթերթի։ Նա պաշտոնավարել է նաև ազգային «Գալուստյան» վարժարանում, դասավանդելով հայագիտական նյութեր։

1958 թվականին նշանակվել է «Հուսաբեր»ի խմբագիր մինչև 1962 թվականը, երբ իր ընտանիքի հետ վերադարձել է Լիբանան, որտեղ նշանակվել է «Ազդակ»ի խմբագիր և այդ պաշտոնը վարել է մինչև 1968 թվականը։ ՀՅԴ Բյուրոյի պաշտոնաթերթ «Ազդակ շաբաթօրյակ-Դրոշակ»ի հիմնադրությունից հետո, մի շրջան իբրև օգնական խմբագիր պաշտոնավարելուց հետո, 1978 թվականից սկսած գործել է խմբագրապետի հանգամանքով, մինչև իր առևանգումը՝ մարտի 28-ին, 1985 թվականին։

1973 թվականից մինչև իր մահը, Սարգիս Զեյթլյանը հանարվում էր ՀՅԴ-ի մեջ որպես դաշնակցական ղեկավարության պատմական սերունդը փոխարինող և նրանց ուղին վերանորոգող պատասխանատու անդամների ներկայացուցչական դէմքերից մէկը, որ Հ.Յ.Դաշնակցության վերջին քառորդ դարում կազմակերպական կյանքի, ազգային քաղաքական գործունեության և գաղափարական վերանորոգման մէջ ունեցավ իր ուրույն և շոշափելի մասնակցության բաժինը։ Դերակատար եղավ նաև երիտասարդական միությունների հիմնադրության աշխատանքի մեջ՝ սփյուռքահայ երիտասարդությունը համախմբելով ազգային օրակարգի շուրջ։

Մահը
----

1985 թվականի մարտի 28-ին առավոտյան՝ Զոքաք-Պլաթի շրջանում, «Նշան Փալանճյան» ճեմարանի ճանապարհի վրա, հակադաշնակցական ուժերի ձեռքով առևանգվեց և ավելի ուշ անծանոթ պայմաններում սպանվեց Սարգիս Զեյթլյանը։

Իր մահից հետո ՀՅԴ Բյուրոն հրատարակեց ծավալուն մի հատոր, որն ամփոփում էր Սարգիս Զեյթլյանի գրած հոդվածներն ու խմբագրականները։

Երկեր
-----

* Սարգիս Զեյթլեան. գաղափարի մարտիկը («Դրօշակ»-ի մէջ հրատարակուած խմբագրականներ և յօդուածներ), Բեյրութ, 1993, 774 էջ։
* Հայ ազգային քաղաքականութեան գաղափարաբանութիւնը, հատ. Ա, Երևան - Լոս Անջելես, 1995, 866 էջ։

Ծանոթագրություններ
------------------

1. ↑  «Մուսալեռցի - Այնճարցի Նահատակներ». Արխիվացված է օրիգինալից 2016 թ․ հունիսի 1-ին. Վերցված է 2021 թ․ մարտի 27-ին.
**Հենի Հենջոր** ահաբեկիչ-օդաչու, առևանգել է չվերթ 77-ը, որը պատկանում էր American Airlines ավիաընկերությանը։ Նրա առևանգած ինքնաթիռը բախվել է Պենտագոնում։

Հենջորը ծնվել է Սաուդյան Արաբիայում, առաջին անգամ եկել է ԱՄՆ 1991 թվականին, ընդունվել Արիզոնայի համալսարան, որպեսզի ուսումնասիրեր անգլերեն լեզուն։ Մի քանի ամիս անց Հենջորը վերադառնում է Սաուդյան Արաբիա։ 1996 թվականին նա կրկին ժամանում է Միացյալ Նահագներ, որպեսզի շարունակի անգլերեն լեզուն, բայց արդել Կալիֆորնիայում։ Ուսումը ավարտելուց հետո, Հենջորը իր փորձնական դասընթացները կատարում է Արիզոնայում։ 1999 թվականին նա սատնում է վկայական, որով կարող էր աշխատանք փնտրել Սաուդյան Արաբիայում։ Հենի Հենջոր ուզում է ընդունվել Ջիդդայի քաղաքացիական ավիացիայի դպրոց, սակայն նա չի կարողանում ընդունվել։ 1999 թվականին նա լքում է իր ընտանիքը, որպեսզի Սաուդյան Արաբիայում աշխատանք փնտրի։

Հենջորը 2000 թվականի դեկտեմբերին վերադառնում է ԱՄՆ։ Կալիֆորնիայում նա միանում է Նավաֆ Ալ Հազմիին, և նրանք անմիջապես գնում են Արիզոնա, որտեղ փորձնական վերապատրաստման դասընթացների են մասնակցում։

2001 թվականի սեպտեմբերի 2-ին Հենի Հենջորը ժամանում է Վաշինգտոն։ 2001 թվականի սեպտեմբերի 11-ին մի խումբ ահաբեկիչների հետ միասին առևանգում են չվերթ 77-ը, որը թռչում էր Վաշինգտոնից դեպի Լոս Անջելես։ Աղետի հետևանքով ինքնաթիռում գտնվող բոլոր 64 մարդիկ մահացել են։

Ծանոթագրություններ
------------------

1. ↑  9/11 Commission (2004). «Notes». *9/11 Commission Report*. National Commission on Terrorist Attacks Upon the United States. ISBN 1592489966. Վերցված է 2008 թ․ մայիսի 30-ին.`{{cite book}}`: CS1 սպաս․ թվային անուններ: authors list (link)

Արտաքին հղումներ
----------------

* The Final 9/11 Commission Report Archived 2010-08-07 at the Wayback Machine.
* NBC video showing Hanjour with a correct profile
* Moussaoui trial exhibit video showing Hanjour with a correct profile Archived 2009-05-12 at the Wayback Machine.
* Hanjour Ticket Purchase
**Մարի Սենգոր Բասսե** (ամբողջական անունը` **Մարի-Թերեզա Կամիլա Սենգոր Բասսե**, ֆրանս. Marie Thérèse Camille Senghor Basse, մարտի 20, 1930(1930-03-20), Rufisque, Դակար, Սենեգալ - 2019), սենեգալցի բժիշկ, մոր և մանկան պաշտպանության կենտրոնի ղեկավար։ 1961-1966 թվականներին ՄԱԿ-ի Պարենի և գյուղատնտեսության կազմակերպությունում եղել է Սենեգալի ներկայացուցիչը։

Կենսագրություն
--------------

Մարին ծնվել է Սենեգալի Ռյուֆիսկ քաղաքում։ Նա Սենեգալի առաջին նախագահ՝ Լեոպոլդ Սեդար Սենգորի զարմուհին է։ 1957 թվականին ավարտել է Փարիզի բժշկական ինստիտուտը։

1958-1960 թվականներին աշխատել է Գվինեայի Կոնակրիի հիվանդանոցում։ Վերադառնալով Սենեգալ՝ գլխավորել է Մոր և մանկան պաշտպանության կենտրոնը։ 1961-1966 թվականներին ամուսնու՝ Էդուարդ Կամիլլա Բասեի հետ ներկայացրել է Սենեգալը ՄԱԿ-ի Պարենի և գյուղատնտեսության կազմակերպությունում։ Դրանից հետո աշխատել է որպես տեսուչ Դակարի բժշկական դպրոցում։ 1968 թվականին Մարին հիմնադրել է Սննդի տեխնոլոգիայի ինստիտուտը (l'Institut de Technologie Alimentaire) և դարձել դրա տնօրենը։ Ինստիտուտում աշխատել է հացահատիկային մշակաբույսերի, մրգերի և բանջարեղենի և կենդանական ծագման արտադրանքի վերամշակման հետազոտությունների բնագավառում, հանդես եկել հեռուստատեսությամբ` պրոպագանդելով «տեղական արտադրության» արտադրանքի սպառումը։

Մարին Աֆրիկայում եղել է մշակութային համայնքի կազմակերպության սենեգալյան բաժանմունքի հիմնադիրներից, որը ստեղծել է նիգերիացի դրամատուրգ Վոլե Շոյինկայի հետ համատեղ։

Ծանոթագրություններ
------------------

1. 1 2 3 4 5
2. 1 2  *Simone Sow* Quelque chose de beau : biographie de Marie-Thérèse Basse. — Paris: Éditions Présence africaine, impr. 2019. — 1 vol. (141 p.-[8] p. de pl.) с. — ISBN 978-2-7087-0933-1, 2-7087-0933-X
3. ↑  LERAL TV. «Femmes valeureuses du Sénégal : Marie-Thérèse Camille Senghor Basse, la nourricière du peuple». *Leral.net - S'informer en temps réel* (ֆրանսերեն). Վերցված է 2021 թ․ մարտի 9-ին.
4. ↑  Выступление г-на Альфа Амаду Си // *Présence Africaine*. — 2017. — С. 73—76.
**Ջոզեֆա «Ջիջի» Ֆրանցիսկո** (1954 - 2015, Ֆիլիպիններ), Ֆիլիպիններում գենդերային հավասարության և կանանց իրավունքների պաշտպանության աջակից։ Մասնակցել է բազմաթիվ ծրագրերի՝ անհավասարությունը նվազեցնելու համար և հետազոտություններ է իրականացրել կանանց հավասարության և կանանց իրավունքների պաշտպանության բազմաթիվ ասպեկտների վերաբերյալ։ Նա տարբեր ծրագրերի շուրջ սերտորեն համագործակցել է ՄԱԿ-ի հետ։

Կարիերա
-------

Դասավանդման և գրելու միջոցով նա երիտասարդ սերնդին ծանոթացնում էր տեխնիկական փորձի, տեսողության և սոցիալական շարժումների հետ։ 1998 թվականից 2002 թվականներին եղել է *ISIS International*-ի անդամ։ Կազմակերպությունը միջազգային մակարդակով զբաղվում էր կանանց իրավունքների պաշտպանության հարցերով։ Հետագայում նա աշխատանքի անցավ Կանանց և սեռերի ինստիտուտում (*WAGI*) որպես կազմակերպության գործադիր տնօրեն։ Կազմակերպությունը 3 տարի իրականացրել է կանանց իրավունքների պաշտպանության վերաբերյալ առցանց տարբեր դասընթացներ։

Ջոսեֆան եղել է Նոր դարաշրջանի կանանց այլընտրանքային զարգացման կազմակերպության (*DAWN*) անդամ։ Կազմակերպությունը աշխատանքներ էր տանում աշխարհի հարավային տարածաշրջանում կանանց ձայների ու հեռանկարային ծրագրերի տարածման ուղղությամբ։ Աշխատել է որպես կազմակերպության գլոբալ համակարգող։ Ջոզեֆի ղեկավարությամբ ՄԱԿ-ը և Լուսաբացը միասին աշխատում էին Ասիայի և Խաղաղ օվկիանոսի տարածաշրջանում։ Նրանց համատեղ աշխատանքը 2015 թվականին լուսաբանվում էր «Ապագա, որ ցանկանում են տեսնել Ասիա-Խաղաղօվկիանոսյան տարածաշրջանի կանայք» ամսագրում։ Ջոսեֆան աշխատել է որպես Միրիամի քոլեջի միջազգային հարաբերությունների բաժնի վարիչ, ձգտելով հասնել կանանց առաջխաղացման։ Նա իրականացրել է կարևոր հետազոտություններ աղքատության, գենդերի զարգացման և ֆեմինիստական շարժման վերաբերյալ։

Ծանոթագրություններ
------------------

1. 1 2 3 4
2. ↑  «Josefa "Gigi" Francisco». *AWID* (անգլերեն). 2015 թ․ նոյեմբերի 25. Վերցված է 2020 թ․ մարտի 12-ին.
3. 1 2  «Josefa "Gigi" Francisco, In Remembrance». 2015 թ․ հուլիսի 24. Վերցված է 2020 թ․ մարտի 10-ին.
4. 1 2  «Connecting the Global and the Local: Women's Human Rights Movements and the Critique of Globalization». *WHRnet*. 2002-10. Արխիվացված է օրիգինալից 2020 թ․ մարտի 17-ին. Վերցված է 2020 թ․ մարտի 10-ին.
5. ↑  «An Interview with DAWN's Global Coordinator, Gigi Francisco». *WHRnet*. 2009 թ․ հունվարի 5. Վերցված է 2020 թ․ մարտի 10-ին.
6. ↑  «AWID remembers Josefa "Gigi" Francisco». *WHRnet*. 2015 թ․ հուլիսի 28. Վերցված է 2020 թ․ մարտի 10-ին.
7. ↑  {{{заглавие}}}. — ISBN 1842774581
**Տաթև Չախեան** (հուլիսի 1, 1992(1992-07-01), Երևան, Հայաստան), հայ արվեստագետ։

Նրա առաջին բանաստեղծական ժողովածուն ԱՆԱՆՁՆԱ(ԳՐԱ)ՅԻՆ (2016) առաջադրվել է 2018 թվականի «Եվրոպայի ազատության բանաստեղծ» միջազգային մրցանակին։

Վաղ կյանք և կրթություն
----------------------

Ծնվել է Երևանում 1992 թվականին, ավարտել է Երևանի պետական համալսարանի Մշակութային մարդաբանության բաժինը, այնուհետ Լեհաստանի Ադամ Միցկևիչի անվան համալսարանի Միջազգային հարաբերությունների ֆակուլտետը։

Մրցանակներ
----------

Նրա մրցանակները ներառում են «Գրանիշ 2022»՝ «Լավագույն պոեզիա» անվանակարգում, Դիոնիզի Մալիշևսկու անվ․ գրական պարգև (2017), Գազետա Օբիվատելսկա («Gazeta Obywatelska) գրական մրցանակ (2016), Հայաստանի առաջին տիկնոջ գրական մրցանակ (2016), Ն․Ս․Օ․Տ․Տ․ Գարեգին երկրորդի կողմից «Սահակ Պարթև» գրական մրցանակ (2015)։

Նրա պոեզիայի առաջին հավաքածուն առաջադրվել է «Ազատության եվրոպական պոետ» միջազգային մրցանակի (2018), որը նվիրված է «ժամանակակից ընթերցողների համար ամենակարևոր սուբյեկտներից մեկին` «ազատությանը»` այդ թեմայով գրված պոեզիան խրախուսելու և միևնույն ժամանակ խթանելու համար
։

Ծանոթագրություններ
------------------

1. 1 2  «Tatev Chakhian». Versopolis. Վերցված է 2018 թ․ մարտի 22-ին.
2. ↑  IKM. «Nominations 2018». *europejskipoetawolnosci.pl* (լեհերեն). Վերցված է 2018 թ․ մարտի 22-ին.
3. ↑  IKM. «Dowód (nie)osobisty». *europejskipoetawolnosci.pl* (լեհերեն). Վերցված է 2018 թ․ մարտի 22-ին.

Արտաքին հղումներ
----------------

* Պաշտոնական կայք
* Armenia, Villages on the Road Archived 2018-03-23 at the Wayback Machine. (poem)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Չափորոշչային վերահսկողություն | NUKAT: n2018145270 · VIAF: 9075152684038023430005 · WorldCat VIAF: 9075152684038023430005 |

 |
Անվան այլ կիրառումների համար տե՛ս՝ Պոկրովսկայա (այլ կիրառումներ)

**Մարիա Պոկրովսկայա** (ռուս.՝ Мари́я Ива́новна Покро́вская, 1852, Nizhny Lomov, Պենզայի գուբերնիա, Ռուսական կայսրություն - հունվարի 3, 1927(1927-01-03) կամ 1922, Սանկտ Պետերբուրգ), Ռուսաստանում ֆեմինիստական շարժման կին առաջին մասնակիցներից մեկը, բժիշկ, հրապարակախոս։ Ողջ կյանքի ընթացքում պայքարել է կանանց իրավունքների համար, եղել է Փոխադարձ բարեգործական հասարակության անդամ։

Կենսագրություն
--------------

Նախնական միջնակարգ կրթությունը ստացել է տանը 1870 թվականին։ Այնուհետև հաղթահարել է տնային ուսուցչուհու կոչման համար նախատեսված քննությունը և 1876 թվականից սկսել է մասնակցել տեղական բժշկական դասընթացներին։

1882-1888 թվականներին ծառայել է որպես տարածաշրջանի բժիշկ Պսկովի նահանգում։

Հիմնել է Կանանց առաջադիմական կուսակցություն,որի առաջին ժողովը տեղի է ունեցել 1905 թվականի սկզբին։ Կուսակցությունը գոյություն է ունեցել ընդհուպ մինչև 1917 թվականը, բայց քիչ բան է արել կանանց ձայնի իրավունք ստանալու համար։

Նա հրատարակել է մի շարք աշխատություններ, ինչպես, օրինակ, *«Բնակչության հիվանդացության և մահացության ստատիկ հետազոտության փորձը` կապված ջրի որակի հետ»* և այլն։

Սանկտ Պետերբուրգ ժամանելիս Պոկրովսկայան զբաղվել է տեղի աշխատողների կացարանների ուսումնասիրությամբ և այս խնդրի վերաբերյալ հրատարակել է մի շարք աշխատանքներ «Ընդհանուր հիգիենայի տեղեկագրում» 1895 և 1896 թվականներին։

Մարիա Պոկրովսկայայի վերջին հոդվածը նվիրված է Պետրոգրադի շրջանային դումայի ժողովրդավարական ռուսական առաջին ընտրությունների վերլուծությանը։

1921-1922 թվականներին աշխատել է Պետրոգրադի Նարվա-Պետերհոֆի շրջանում որպես սանիտարական տեսուչ։

Գրականություն
-------------

* «Մարիա Պոկրովսկայա». *Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)*. Սանկտ Պետերբուրգ. 1890–1907.`{{cite book}}`: CS1 սպաս․ location missing publisher (link)

Ծանոթագրություններ
------------------

1. 1 2  Литераторы Санкт-Петербурга. ХХ век (ռուս.) / под ред. О. В. Богданова
2. 1 2  WeChangEd
3. ↑  *Ռ. Ստայթս* Կանանց ազատագրական շարժումը Ռուսաստանում. ֆեմինիզմ, նիհիլիզմ և բոլշևիզմ, 1860-1930 / Թարգմ. անգլ. — Մ.: «Ռուսական քաղաքական հանրագիտարան» (ՌՔՀ), 2004. — С. 282.
4. 1 2  *Ռ. Ստայթս* Կանանց ազատագրական շարժումը Ռուսաստանում. ֆեմինիզմ, նիհիլիզմ և բոլշևիզմ, 1860-1930 / Թարգմ. անգլ. — Մ.: «Ռուսական քաղաքական հանրագիտարան» (ՌՔՀ), 2004. — С. 299.
5. ↑  «Տեղեկատվական ռեսուրսներ-Սանկտ Պետերբուրգի արխիվ» (ռուսերեն). spbarchives.ru. Վերցված է 2018 թ․ մայիսի 18-ին.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրոքհաուսի և Եփրոնի |
|  |
| Չափորոշչային վերահսկողություն | GND: 1055651535 · ISNI: 0000000026519397 · LCCN: n84047105 · VIAF: 26000234 · WorldCat VIAF: 26000234 |

 |
*Վիքիպեդիայում կան հոդվածներ Շահինյան ազգանունով այլ մարդկանց մասին։*

**Մագդալինա Սերգեյի Շահինյան** (հունվարի 1, 1892(1892-01-01), Մոսկվա, Ռուսական կայսրություն - 1961, Մոսկվա, ԽՍՀՄ), հայ նկարչուհի, երաժշտագետ։ Անվանի գրող Մարիետա Շահինյանի քույրը։

Կենսագրություն
--------------

Մագդալինա Շահինյանը ծնվել է 1890 թվականին Մոսկվայում։ 1911 թվականին հաջողությամբ ավարտելով կանանց բարձրագույն դասընթացը՝ տեղափոխվել է Դոնի Նախիջևան, որտեղ բնատուր տաղանդը (նկարչություն, քանդակ, երաժշտություն) որոշել է նրա հետագա ճակատագիրը։

Հոկտեմբերյան դեպքերից հետո Մագդալինա Շահինյանն աշխատել է որպես հանրային կրթության վարչության կերպարվեստի բաժնի աշխատակից և շատ ժամանակ է հատկացրել քանդակագործական դիմանկարի և ժանրային կոմպոզիցիայի ոլորտում ինքնուրույն ստեղծագործությանը։

Շահինյանը 1922-1926 թվականներին սովորել է Ռուսաստանի գեղարվեստի ակադեմիայում՝ խորհրդային անվանի քանդակագործ Ալեքսանդր Մատվեևի ստեղծագործական արվեստանոցում։ Դիպլոմային աշխատանքը՝ «Դեկորատիվ խումբ»։

Ուսումն ավարտելուց հետո զբաղվել է մանկավարժությամբ և միաժամանակ ստեղծագործել։ Դոնի Ռոստովում հիմնադրել է Միխայիլ Վրուբելի անվան գեղարվեստի դպրոցը, որի տնօրենն է եղել և դասավանդել է։ Դպրոցը գործել է Իսկիդարովի տանը։ Այդ դպրոցում են ուսանել բազմաթիվ նկարիչներ, քանդակագործներ, ճարտարապետներ։ Նրանցից ամենաանվանին Մարկ Գրիգորյանն է։

Մագդալինա Շահինյանը կատարելագործվել է Լենինգրադի գեղարվեստների ակադեմիայում, որն ավարտել է 1926 թվականին։ 1927 թվականին Շահինյանը եկել է Խորհրդային Հայաստան, որտեղ երկու տարի դասվանդել է Երևանի դպրոցներից մեկում։ Այնուհետև վերադարձել է Մոսկվա, որտեղ ապրել է մինչև մահը։

Ստեղծագործություններ
--------------------

Նկարների, քանդակների, երաժշտական երկերի հեղինակ է։ Աշխատանքներից լավագույնները «Սերմնացանը» քանդակն է, քրոջ՝ Մարիետա Շահինյանի դիմանկարը, «Երևան», «Երեխաներ» նկարաշարքը։

1962 թվականին Պրահայում հրատարակվել են դաշնամուրի համար գրված նրա երեք պիեսները։

Մագդալինա Շահինյանը եղել է նաև գրքերի ձևավորող։ Նրա պատրաստած տիկնիկներն օգտագործվել են Մոսկվայի թատրոններում։

Ծանոթագրություններ
------------------

1. 1 2 3 4 5 6 7 8  Шагинян Магдалина Сергеевна
2. 1 2 3 4 5  «Шагинян Магдалина Сергеевна». *hayazg.info*.
3. 1 2 3 4 5 6  Ստեփանյան, Գառնիկ (1990). *Կենսագրական բառարան. հայ մշակույթի գործիչներ, երեք հատորով*. Vol. հատոր Գ, գիրք 1, Մել-Ռ. Երևան: Սովետական գրող. էջ 157. ISBN 5-550-00265-5.

Գրականություն
-------------

* Рязанов В.В. От первого приюта до наших дней. Из истории изобразительного искусства Нахичевани-на-Дону. – Ростов-на-Дону: Изд-во ООО «Ковчег», 2011, С.47, ISBN 978-5-91011-071-1
**Ջոն Բրաուեր Մինոք** (անգլ.՝ Jon Brower Minnoch, սեպտեմբերի 29, 1941(1941-09-29), Bainbridge Island, Քիթսեփ, Վաշինգտոն, ԱՄՆ - սեպտեմբերի 10, 1983(1983-09-10), Սիեթլ, Վաշինգտոն, ԱՄՆ), ամենածանր մարդը բժշկության պատմության մեջ։ Նրա առավելագույն քաշը եղել է շուրջ 600 կգ։ Կշռումն անհնարին էր նրա մարմնի չափերի, վատ առողջական վիճակի և շարժվելու կարողության լիարժեք բացակայության պատճառով։ Ջոն Բրաուեր Մինոքը ներառվել է Գինեսի ռեկորդների գրքում։

Կենսագրություն
--------------

Մինոքը մանկուց գեր է եղել։ 12 տարեկանում նրա քաշը 132 կգ էր։ 22 տարեկանում նրա հասակը 185 սմ էր, իսկ կշիռը՝ 178 կգ։ Նրա կշիռն անընդհատ մեծանում էր մինչև հոսպիտալացումը, որը տեղի է ունեցել 1978 թվականի մարտին՝ 37 տարեկանում, սրտային և շնչառական անբավարարությունից։ Մինոքին տեղափոխելը շատ բարդ էր։ Նրան Սիեթլ քաղաքի Վաշինգտոնյան համալսարանի բժշկական կենտրոն տեղափոխելու համար պահանջվել են տասնյակ փրկարարներ, հատուկ ձևափոխված պատգարակներ և հատուկ լաստ։ Այնտեղ նրան տեղավորել են երկու մահճակալի վրա։ Պահանջվել է 13 մարդու օգնություն, որպեսզի անկողնային սպիտակեղենը փոխելու ժամանակ նրան տեղափոխեն։ Մինոքը դուրս է գրվել հիվանդանոցից 16 ամսվա ընթացքում խիստ սննդակարգ պահպանելով՝ օրական 1200 կիլոկալորիայով։ Նրա կշիռը նվազել է մինչև 215 կգ, կորցրել է մոտ 419 կգ, ինչը տղամարդկանց շրջանում դարձել է քաշի առավելագույն կորուստի փաստացի դեպքը։ Սակայն Մինոքը կրկին հայտնվել է հիվանդանոցում շուրջ մեկ տարի անց՝ 1981 թվականի հոկտեմբերին՝ այն ժամանակ, երբ Մինոքի քաշը հասավ 432 կգ։ Նրա հիվանդությունը համարվեց գործնականում անբուժելի։

Մահ
---

Արդյունքում որոշում է կայացվել ավարտել բուժումը։ Նա մահացել է 1983 թվականի սեպտեմբերի 10-ին՝ 41 տարեկանում, 362 կգ կշռով՝ 105,3 ՄԶԻ-ով։

Ծանոթագրություններ
------------------

1. ↑  Accessibility in Text and Discourse Processing Archived 2011-08-09 at the Wayback Machine.
2. ↑  «The 900 Club». Արխիվացված է օրիգինալից 2015 թ․ փետրվարի 21-ին. Վերցված է 2021 թ․ մարտի 3-ին.
3. 1 2 3 4 5 6 7  Top Most Of The Most: Jon Brower Minnoch- the FATTEST/HEAVIEST man ever
4. ↑  «Human Body/Extreme Bodies/Greatest Weight Loss». Guinness World Records. Արխիվացված է օրիգինալից 2006 թ․ սեպտեմբերի 1-ին. Վերցված է 2008 թ․ հոկտեմբերի 28-ին.
**Վեռա Գրիգորևնա Սմելովա** (ուկրաիներեն՝ Віра Григорівна Смєлова;դեկտեմբերի 12, 1937(1937-12-12), Petrove, Նիկոլաևի մարզ, Ուկրաինական ԽՍՀ, ԽՍՀՄ ), ԽՍՀՄ և Ուկրաինայի մարզուհի և մարզիչ։ ԽՍՀՄ վաստակավոր մարզիչ, ՈւԽՍՀ վաստակավոր մարզիչ (1980), Ուկրաինայի ֆիզիկական կուլտուրայի և սպորտի վաստակավոր աշխատող, Պետրովո գյուղի պատվավոր քաղաքացի (2001)։

Կենսագրություն
--------------

Ծնվել է 1939 թվականին Ուկրաինայի ԽՍՀ Պետրովո շրջանի (այժմ Կիրովոգրադի մարզի) գյուղում։

Ավարտել է Լվովի ֆիզիկական կուլտուրայի և սպորտի պետական ինստիտուտը։ Աշխատել է որպես լողի մարզիչ Կրիվոյ Ռոգի «Богатырь» սպորտային համալիրում։ Աշխատել է ԽՍՀՄ լողի հավաքականի ավագ մարզիչ։

Նրա սաներից երկուսը օլիմպիական չեմպիոններ են՝ Սերգեյ Ֆեսենկոն և Ալեքսանդր Սիդորենկոն (1980), սպորտի տասնյակ վարպետներ և միջազգային կարգի վարպետներ, շատ ըմբիշներ։ Նրա աշակերտները մարզիչին կոչեցին «Վեռովնա»։

1990 թվականին վերադարձել է հայրենի գյուղ, որտեղ գլխավորել է շրջանային մարզական կոմիտեն։ Վերա Գրիգորևնան շատ ջանքեր է ներդրել մանկական մարզադպրոցի բացման համար, որը ղեկավարում է մինչ օրս։ Մասնակցում է Պետրովսկի շրջանի (Կիրովոգրադի մարզ) հասարակական կյանքին։

Ծանոթագրություններ
------------------

1. ↑
2. ↑  Сергей Фесенко: «Я ушёл из дома в 12 лет…»
3. ↑  Фесенко Сергей.
4. ↑  «Александр Сидоренко: «Олимпийские игры — самое яркое воспоминание в моей спортивной жизни!»». Արխիվացված է օրիգինալից 2017 թ․ նոյեմբերի 7-ին. Վերցված է 2021 թ․ մարտի 1-ին.
5. ↑  Веровна.
6. ↑  Комітет по фізичній культурі та спорту. Archived 2018-02-14 at the Wayback Machine.(ուկր.)

Արտաքին հղումներ
----------------

* տվյալներ
**Պաոլա Պիզանո** (իտալ.՝ Paola Pisano, հունվարի 4, 1977(1977-01-04), Թուրին, Իտալիա), իտալացի գիտնական և քաղաքական գործիչ, հինգ աստղերի շարժումների անդամ, տեխնոլոգիական նորարարության և թվայնացման գործերով, առանց պորտֆելի նախարար (2019–ից)։

Կենսագրություն
--------------

Թուրինի համալսարանի ուսուցիչ, Թուրինի քաղաքային ադմինիստրացիայի նորարարության հարցերով դատական ատենակալ։ Հայտնի է, որ Թուրինի քաղաքապետ Կյարա Ապենդինոյից շնորհակալության է արժանացել, երբ հրաժարվել է ընդունել հինգ աստղերի շարժման առաջնորդ Լուիջի Դի Մայոյի առաջարկը՝ գլխավորել կուսակցության ցուցակը Եվրոպական խորհրդարանի ընտրություններում[։

2013 թվականից եղել է հանձնաժողովներից մեկի՝ Թուրինի համալսարանի ինֆորմատիկայի մասնաճյուղի նախագահ, 2014 թվականից՝ նույն բուհի տեխնոլոգիական նորարարությունների միջդիսցիպլինար կենտրոնի տնօրեն։ Ունի ավելի քան 70 միջազգային հրապարակումներ, որից առավել հայտնի է «Managing innovation: creare, gestire e diffondere innovazione nei sistemi relazionali» գիրքը (ինովացիոն կառավարում ՝ նորարարությունների ստեղծում, կառավարում և տարածում հարաբերական համակարգերում)։

2019 թվականի սեպտեմբերի 4–ին Ջուզեպպե Կոնտեի երկրորդ կառավարության ձևավորման ժամանակ նշանակվել է տեխնոլոգիական նորարարության և թվայնացման գործերով, առանց պորտֆելի նախարար, իսկ սեպտեմբերի 5–ին նոր կազմում կաբինետը երդում է տվել և պաշտոն է ստանձնել։

2019 թվականի դեկտեմբերի 21-ին Պիզանոն կառավարության նիստում առաջարկել է թվային տեխնոլոգիաների ընդլայնված ներդրման ծրագիր, սակայն այն մերժվել է դեմոկրատական կուսակցության, Իտալիայի Վիվա կուսակցության և ազատ և հավասար դաշինքի նախարարների կողմից Միավորված ընդդիմության պատճառով։ Դպ պատվիրակության ղեկավար Դարիո Ֆրանչեսկինին տեղի ունեցածը բացատրել է Պիզանոյի առաջարկի ընդունման համար պայմանների բացակայությամբ։

Ծանոթագրություններ
------------------

1. 1 2  Openpolis
2. ↑  «Innovazione tecnologica / Paola Pisano» (իտալերեն). il Sole 24 Ore. 2019 թ․ սեպտեմբերի 4. Վերցված է 2019 թ․ սեպտեմբերի 7-ին.
3. ↑  Alessandro Longo (2019 թ․ սեպտեմբերի 4). «Paola Pisano ministra dell'Innovazione del governo Conte bis» (իտալերեն). la Repubblica. Վերցված է 2019 թ․ սեպտեմբերի 7-ին.
4. ↑  «Governo Conte bis: ecco la lista completa dei ministri» (իտալերեն). la Repubblica. 2019 թ․ սեպտեմբերի 4. Վերցված է 2019 թ․ սեպտեմբերի 4-ին.
5. ↑  «Il nuovo governo ha giurato, iniziato il primo Consiglio dei ministri» (իտալերեն). la Stampa. 2019 թ․ սեպտեմբերի 5. Վերցված է 2019 թ․ սեպտեմբերի 5-ին.
6. ↑  «Il Pd stoppa il piano 5 Stelle sul digitale: "Sono a rischio i dati sensibili dei cittadini"» (իտալերեն). la Stampa. 2019 թ․ դեկտեմբերի 22. Վերցված է 2019 թ․ դեկտեմբերի 22-ին.

Արտաքին հղումներ
----------------

* Valerio Berra (2019 թ․ սեպտեմբերի 6). «Paola Pisano, prima ministra per l'Innovazione in Italia: le tre sfide sul futuro che ormai non possono più aspettare» (իտալերեն). www.open.online. Վերցված է 2019 թ․ սեպտեմբերի 7-ին.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |

 |
**Մարթա Հանթ** (ապրիլի 27, 1989(1989-04-27), Wilson, Հյուսիսային Կարոլինա, ԱՄՆ), ամերիկացի մոդել։ Հայտնի է Free People-ի հետ աշխատանքի, 2013 և 2014 թվականներին Victoria's Secret-ի նորաձևության շոուին մասնակցելու և 2015 թվականից սկսած Victoria's Secret-ի Հրեշտակ լինելու շնորհիվ։

Վաղ տարիներ
-----------

Հանթին հայտնաբերել է մի լուսանկարիչ Շառլոթում (Հյուսիսային Կարոլինա), ով ներկայացրել է նրան Նյու Յորքի մոդելային գործակալություններին։ Հանթը տեղափոխվում է այնտեղ և ստորագրում IMG Models գործակալության հետ։ Նա առաջին անգամ անցուղով քայլել է 2007 թվականին՝ Փարիզի նորաձևության շաբաթի ժամանակ Իսեյ Միյակեի համար։ 2009 թվականին նա հայտնվեց Vogue China, Harper's Bazaar, GQ, Revue des Modes, V, Glamour Germany և Muse ամսագրերի շապիկներին։ Քայլել է Թրեյսի Ռիսի , Ջ. Մենդելի , Ուայնի և Ռեբեկա Թեյլորի համար։

Գործունեություն
---------------

Նա մասնակցել է ավելի քան 180 նորաձևության շոուների, ներառյալ՝ Acne, Balmain, Carolina Herrera, Chanel, Christopher Kane, Diane Von Furstenberg, Dolce & Gabbana, Giorgio Armani, Hervé Léger, Jason Wu, Louis Vuitton, Marchesa, Miu Miu, Oscar de la Renta, Prada, Rag & Bone, Ralph Lauren, Stella McCartney, Tory Burch և Վերսաչե։

2010 թվականին նա նկարահանվել է Velour-ի, Marie Claire Italia-ի, Vogue Russia-ի և Harper's Bazaar-ի համար։ Նկարահանվել է Hugo Boss-ի, Via Spiga-ի և Allure-ի համար 2011 թվականին։ 2012 թվականից սկսած նա աշխատել է Victoria's Secret-ի համար և արդեն 2015 թվականին դարձել Հրեշտակ։

2015 թվականին նա նկարահանվել է Թեյլոր Սվիֆթի Bad Blood տեսահոլովակում։

Ծանոթագրություններ
------------------

1. ↑  ČSFD (չեխերեն) — 2001.
2. ↑  «Model Wall: Martha Hunt». *vogue.com*. Vogue. 2012 թ․ նոյեմբերի 27. Արխիվացված է օրիգինալից 2014 թ․ հունվարի 16-ին. Վերցված է 2014 թ․ մարտի 17-ին.
3. ↑  Chrissy Rutherford (2013 թ․ նոյեմբերի 8). «Model minute: Martha Hunt». *harpersbazaar.com*. Վերցված է 2014 թ․ մարտի 17-ին.
4. ↑  «Martha Hunt». *nymag.com*. Արխիվացված է օրիգինալից 2018 թ․ ապրիլի 5-ին. Վերցված է 2014 թ․ մարտի 17-ին.
5. ↑  «Martha Hunt». *models.com*. Վերցված է 2014 թ․ մարտի 17-ին.
6. ↑  «Taylor Swift And Martha Hunt Team Up For New Bad Blood Teaser Poster». *mtv.co.uk*. MTV. 2015 թ․ մայիսի 16. Վերցված է 2015 թ․ մայիսի 18-ին.
**Ռուզաննա Հակոբի Առաքելյան** (փետրվարի 15, 1959(1959-02-15)), բանասեր, հայոց լեզվի և գրականության ուսուցիչ։ ՀՀ ԱԺ նախկին պատգամավոր։

Կենսագրություն
--------------

Ռուզաննա Առաքելյանը ծնվել է 1959 թվականի փետրվարի 15-ին, Երևանում։ 1982 թվականին ավարտել է Երևանի պետական համալսարանի բանասիրական ֆակուլտետը։
1982-1991 թվականներին աշխատել է «Ավանգարդ» թերթի թղթակից, այնուհետև եղել է բաժնի վարիչ, 1991-1994 թվականներին` «Երկիր» օրաթերթի բաժնի վարիչ։ 1998 թվականից աշխատել է ՀՀ հանրային ռադիոյում։ 2007-2012 թվականներին եղել է ԱԺ պատգամավոր (համամասնական ընտրակարգ, ՀՅԴ), ԱԺ եվրոպական ինտեգրման հարցերի մշտական հանձնաժողովի անդամ, «Հայ Յեղափոխական Դաշնակցություն» խմբակցության անդամ։

2018 թվականի մայիսի 16-ին ՀՀ ԱԺ պատգամավոր է ընտրվել ՀՅԴ համապետական ընտրական ցուցակով։

Պարգևներ
--------

* «Մխիթար Գոշ» մեդալ (2011)
* ՀՀ մշակույթի նախարարության ոսկե մեդալ (2016)
* ՀՀ սփյուռքի նախարարության «Մայրենիի դեսպան» մեդալ (2016)

Գրքեր
-----

Երկու գրքի՝ «Ծուխ» և «Հավատամք», և բազմաթիվ հոդվածների հեղինակ է։

Անդամակցություն
---------------

* ՀՅԴ կուսակցության անդամ, 1989
* Հայաստանի ժուռնալիստների միության անդամ, 1989

Ընտանիք
-------

Ամուսնացած է, ունի մեկ զավակ։

Ծանոթագրություններ
------------------

1. 1 2
2. ↑  «National Assembly of Armenia | Official Web Site | parliament.am». *www.parliament.am*. Վերցված է 2020 թ․ մարտի 8-ին.
3. ↑  «National Assembly of Armenia | Official Web Site | parliament.am». *www.parliament.am*. Վերցված է 2020 թ․ մարտի 8-ին.
**Սառա Բայկինա** (թաթ.՝ Сара Нәбиулла кызы Байкина, դեկտեմբերի 14, 1895(1895-12-14), Աստրախան, Ռուսական կայսրություն - 1972, Աստրախան, ՌԽՖՍՀ, ԽՍՀՄ), ռուս և խորհրդային դերասանուհի, Ղրիմի ՀԽՍՀ վաստակավոր արտիստ, ՌԽՖՍՀ վաստակավոր արտիստ (5.11.1940):

Թաթար հայտնի դերասան, ռեժիսոր, մանկավարժ Ջալալ Բայկինի (1886-1954) կինը։

Կենսագրություն
--------------

Սառա (Սարրա) Բայկինան ծնվել է 1895 թվականի դեկտեմբերի 14-ին Աստրախան քաղաքում։ Թատերական բեմական գործունեությունն սկսել է Աստրախանի թաթարական թատերական թատերախմբում 1912 թվականին։

1913-1914 թվականներին աշխատել է «Սայյար» թատերախմբում, 1916 թվականին՝ «Շիրկատ» թատերախմբում։ Հոկտեմբերյան հեղափոխությունից հետո` 1919 թվականին, սովորել է Աստրախանի թաթարական թատերական ստուդիայում։

1922 թվականին հանդես է եկել թաթարական առաջին ցուցադրական թատրոնում Կազանում, 1928-1929 թվականներին աշխատել է Թաթարստանի Գ. Քամալի անվան ակադեմիական թատրոնում, 1930-ականներին խաղացել է Բաքվի թաթարական թատրոնում, ապա` Սիմֆերոպոլի ղրիմա-թաթարական թատրոնում։

Սառան թատրոնի հետ տարհանվել է Ուզբեկստան։ 1944-1956 թվականներին աշխատել է Ուզբեկստանի Անդիջանի թատրոնում, այնուհետև վերադարձել Աստրախանի թատրոն։

Թատերական դերեր
---------------

Սառա Բայկինան Գալիյաբանուի դերի առաջին կատարողն է Մ. Ֆայզիի համանուն պիեսում։ Նա նաև քնարական դերեր է խաղացել Կ. Տինչուրինի (Մայսարա` «Կապույտ շալ»), Ֆ. Ամիրխանի (Սառա` «Երիտասարդություն»), Գ. Իսհակի (Ասմա` «Ուսուցչուհին»), Ն. Վեզիրովի (Սագադաթ` «Ֆահրեթդինի վիշտը»), Շ. Քամալի (Կամիլիա` «Հաջի էֆենդին ամուսնանում է»), Ա. Ն. Օստրովսկու (Պոլինա` «Արդյունավետ պաշտոն», Բարբարա` «Ամպրոպ»), Ֆ. Շիլլերի (Լուիզա` «Սեր և խարդավանք»), Շեքսպիրի (Օֆելյա` «Համլետ») պիեսներում։

Ծանոթագրություններ
------------------

1. 1 2
2. ↑  Кино-Театр. РУ
3. ↑  «Камал театры сайтында». Արխիվացված է օրիգինալից 2017 թ․ մայիսի 23-ին. Վերցված է 2021 թ․ ապրիլի 21-ին.
4. ↑  бюджетное учреждение культуры Республики Крым(չաշխատող հղում)

Արտաքին հղումներ
----------------

* Татарский энциклопедический словарь. -Казань. Институт татарской энциклопедии АН РТ. — 703с. илл. ISBN 0-9530650-3-0
* Камал театры сайты
* С.Н. Байкина «Милләттәшләр» сайтында
* Сара Байкина
* 

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Ժամանակակից Ուկրաինայի |

 |
**Սթեյթսբորոն** (անգլ.՝ Statesboro), ԱՄՆ-ի Ջորջիա նահանգի քաղաք, Բուլոք շրջանի վարչական կենտրոն։

Աշխարհագրություն
----------------

Քաղաքապետարան
Քաղաքը գտնվում է Ջորջիա նահանգի արևելյան մասում, Ատլանտյան լեռնաշխարհի սահմաններում, ծովի մակարդակից 77 մ բարձրության վրա։ Ըստ Բյուրոյի տվյալների քաղաքի տարածքը կազմում է 35,9 կմ²,որից 0,9 կմ² (2,6%) զբաղեցնում են բաց ջրային տարածքները։

Բնակչությունը
-------------

2013 թվականի տվյալների համաձայն, քաղաքի բնակչությունը կազմում է 29 937 մարդ։

Ըստ 2010 թվականի մարդահամարի տվյալների, բնակչության թիվը կազմում էր 28 422 մարդ ։ Բնակչության խտությունը կազմում է մոտ 790 մարդ / կմ²։ Ռասայական կազմը` սպիտակամորդները կազմում են 53.0%, աֆրոամերիկացիները՝ 39,4%, բնիկ ամերիկացիներ՝ 0,1%, ասիացիները՝ 2,8% , այլ ռասաների ներկայացուցիչներ՝ 1.6% և երկու և ավելի ռասաների ներկայացուցիչներ՝ 3.0%: Բոլոր ռասաների լատինամերիկացիները կազմում են բնակչության 2.2% -ը։

18 տարեկանից փոքրները կազմում են քաղաքի բնակչության 14,3%-ը, 48,7%՝ 18-ից 24 տարեկանները, 16,6%՝ 25-ից 44 տարեկանները, 11,3%՝ 45-ից 64 տարեկանները և 9,2%-ը՝ 65 և ավելի բարձր տարիք ունեցողները։ Ամեն 100 կնոջը բաժին է ընկնում 88,6 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 87,3 տղամարդ։

Տնտեսվարության միջին եկամուտը կազմում է 19 016 դոլար, ընտանիքի միջին եկամուտը կազմում է 35 391 դոլար։ Բնակչության մեկ շնչի հաշվով միջին եկամուտը կազմում է 12,585 դոլար։ Ընտանիքների մոտ 20,5%-ը և բնակչության 42.6% -ը ապրում են աղքատության մեջ։

*Քաղաքի բնակչության դինամիկան ըստ տարիների*․

| 1940 | 1950 | 1960 | 1970 | 1980 | 1990 | 2000 | 2010 |
| --- | --- | --- | --- | --- | --- | --- | --- |
| 5028 | 6097 | 8356 | 14 616 | 14 866 | 15 854 | 22 698 | 28 422 |

Կրթություն
----------

Սթեյթսբորոյում տեղակայված է Հարավային Ջորջիայի համալսարանը (անգլերեն՝ Georgia Southern University)

Հայտնի բնիկները
---------------

* Սատտօն Ֆոստեր - ամերիկացի դերասան, երգչոուհի և պարող
* Դեննի Մակբրաիդ - ամերիկացի դերասան։

Ծանոթագրություններ
------------------

1. ↑  2020 թվականի ԱՄՆ մարդահամար / United States Census Bureau
2. ↑  «Population Estimates». United States Census Bureau. Արխիվացված է օրիգինալից 2014-05-22-ին. Վերցված է 2014 թ․ հոկտեմբերի 16-ին.
3. ↑  «Geographic Identifiers: 2010 Demographic Profile Data (G001): Statesboro city, Georgia». U.S. Census Bureau, American Factfinder. Վերցված է 2013 թ․ նոյեմբերի 7-ին.
4. ↑  United States Census Bureau. «Census of Population and Housing». Արխիվացված է օրիգինալից 2022-02-28-ին. Վերցված է 2014 թ․ հոկտեմբերի 16-ին.

Արտաքին հղումներ
----------------

* Քաղաքի պաշտոնական կայք (անգլերեն)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Մեծ կատալոնական |
|  |
| Չափորոշչային վերահսկողություն | GND: 4570371-1 · LCCN: n82018599 · VIAF: 247384188 · WorldCat VIAF: 247384188 |

 |
**Սեյդու Բադիան Կույատե** (ֆր.՝ Seydou Badian Kouyaté; ապրիլի 10, 1928(1928-04-10), Բամակո, Մալի - դեկտեմբերի 28, 2018(2018-12-28), Բամակո, Մալի), մալիացի գրող և քաղաքական գործիչ։ Մալիի «Le Mali» օրհներգի խոսքերի հեղինակը։

Կենսագրություն
--------------

Սեյդու Բադիան Կույատեն ծնվել է Բամակոյում և սովորել է բժշկություն Ֆրանսիայի Մոնպելյեի համալսարանում, ապա վերադարձել է Մալի, որտեղ աշխատել է բժիշկ և ակտիվորեն մասնակցել է Սուդանական միության, Աֆրիկյան ժողովրդական միության քաղաքական կուսակցության գործունեությանը։

Նախագահ Մոդիբո Քեյթի օրոք նա գրել է Մալիի «Le Mali» օրհներգի խոսքերը և 1960-1968 թվականներին զբաղեցրել է գյուղատնտեսության և ծրագրավորման նախարարի պաշտոնը, իսկ 1962 թվականի սեպտեմբերի 17-ին ճանաչվել է զարգացման նախարար (տնտեսական և ֆինանսական համաձայնեցման), սակայն 1968 թվականի պետական հեղաշրջումից և նախագահ Մուսսի Թրաորեի իշխանության տակ անցնելուց հետո նա արտաքսվել է Քիդալ, իսկ 1975 թվականի ազատագրումից հետո վտարվել է երկրից, բնակություն հաստատել Դակարում (Սենեգալ)։

1997 թվականի նախագահական ընտրությունների ժամանակ եղել է թեկնածու գործող նախագահ Ալֆա Ումար Կոնարի դեմ, ով իր թեկնածությունը հեռացրեց պետության ղեկավարի վարչական ռեսուրսների պատճառով («Ընտրությունների վատ կազմակերպում»)։ Հենց սկզբից ունենալով կապ Սուդանական միություն-Աֆրիկական ժողովրդական միության հետ, հաջորդիվ 1998 թվականին հեռացվեց կուսակցությունից։

Կույատեն նաև որպես գրող ձեռք է բերել միջազգային ճանաչում։ Նրա «Ամպրոպի մեջ» պատմվածքը, որը հրատարակվել է 1957 թվականին, դեռ մինչև երկրի անկախության հռչակումը մհամարվում էր Մալիի գրականության առաջին արձակ ստեղծագործությունը։ Այն արտացոլում է երկրի կյանքում քաղաքական փոփոխություններին նախորդող պայմանները և պարզում է աֆրիկյան հասարակության ներքին պառակտումը։ Դրան հաջորդեցին հակագաղութային «Չակիի մահը» դրաման (1962) և «Աֆրիկացի ղեկավարները երես առ երես իրենց ժողովրդին» (1964), ինչպես նաև երկու վեպեր՝ «Արյունահոսող դիմակներ» (1976, ռուսերեն թարգմանոություն 1980) և «Սրբազան հարսանիքներ» (1977)։ 2007 թվականին հրատարակվեց նրա վերջին «Ծուղակների եղանակը»։

2018 թվականի մարտին Սեյդու Բադիան Կույատեն պարգևատրվեց Mécènes GPLA 2017 Գրան-պրիով՝ որպես տուրք իր ամբողջ մատենագիտական կարիերային։

Ստեղծագործություններ
--------------------

* 1957: *Sous l’orage*
* 1965: *Les Dirigeants africains face à leurs peuples*
* 1976: *Le Sang des masques*
* 1977: *Noces sacrées*
* 2007: *La Saison des pièges*, Nouvelles éditions ivoiriennes и *Présence africaine*

Ծանոթագրություններ
------------------

1. 1 2  *Deutsche Nationalbibliothek* Record #123221455 // Gemeinsame Normdatei (գերմ.) — 2012—2016.
2. 1 2  LIBRIS
3. 1 2  *Bibliothèque nationale de France* Record #118898341 // BnF catalogue général (ֆր.) — Paris: BnF.
4. 1 2  Babelio (ֆր.) — 2007.
5. 1 2 3
6. 1 2
7. 1 2 3 4
8. 1 2
9. ↑
10. ↑
11. ↑
12. ↑  «Chronologie Mali». *clio.fr*. Վերցված է 2010 թ․ նոյեմբերի 5-ին.
13. ↑  GPLA 2017 Winners: Bamenda online Archived 2021-04-14 at the Wayback Machine.
**Կարինե Ստեփանյան** (հոկտեմբերի 28, 1952(1952-10-28), Երևան, Հայկական ԽՍՀ, ԽՍՀՄ), հայ տնտեսագետ, ՀՀ ԱԺ նախկին պատգամավոր։

Կենսագրություն
--------------

Կարինե Ստեփանյանը ծնվել է 1952 թվականի հոկտեմբերի 28-ին Երևանում։

### Կրթություն

1969 թվականից մինչև 1973 թվականը սովորել է Երևանի պետական համալսարանում, որն ավարտել է տնտեսագետի որակավորմամբ։ Սովորել է ԽՄԿԿ ԿԿ-ին կից Բաքվի բարձրագույն կուսակացական դպրոցում։

### Աշխատանքային գործունեություն

1973 թվականից մինչև 1979 թվականը եղել է Վարդենիսի շրջանային ֆինանսական բաժնի ավագ տնտեսագետ։ 1985-1994 թվականներին զբաղեցրել է Վարդենիսի շրջանային խորհրդի կոմիեի գործադիր կոմիտեի նախագահի տեղակալի պաշտոնը։ 1990 թվականից մինչև 1995 թվականը եղել է ՀՀ ԱԺ պատգամավոր։ 1994-1996 թվականներին եղել է Վարդենիսի, իսկ 1996-1999 թվականներին՝ Սպանդարյանի մասնաճյուղի կառավարիչ։ 1999-2001 թվականներին եղել է «Հայխնայբանկ» ՓԲԸ-ի մասնաճյուղերի գործունեության համակարգման և վերահսկողության կառավարչության հաճախորդների սպասարկման բաժնի պետ, 2001-2004 թվականներին՝ կորպորատիվ հաճախորդների սպասարկման վարչության պետ, իսկ 2004-2005 թվականներին բանկային ծառայությունների և ռեգիոնալ զարգացման ստորաբաժանումների վարչության պետ։ 2005 թվականից մինչև 2009 թվականը եղել է «Արդշինինվեստ բանկ» ՓԲԸ-ի տարածքային կառավարման դեպարտամենտի տնօրենի տեղակալ-տարածքային ստորաբաժանումների և մանրածախ ծառայությունների զարգացման վարչության պետ, իսկ 2009 թվականի հուլիս-դեկտեմբեր ամիսներին՝ տարածքային ստորաբաժանումների և մանրածախ ծառայությունների զարգացման ծրագրերի ղեկավար։

Եղել է ԽՄԿԿ անդամ։ Ընտրվել է Վարդենիսի շրջանային խորհրդի պատգամավոր։ Աշխատել է պատգամավորների Վարդենիսի շրջանային խորհրդի գործկոմի նախագահի տեղակալ, այժմ՝ Վարդենիսի շրջանային խնայբանկի կառավարիչ։ ՀՀՇ խմբակցության անդամ։

### Անձնական կյանք

Ամուսնացած է, ունի 2 որդի և 1 դուստր։

Ծանոթագրություններ
------------------

1. ↑  Կենսագրությունը ՀՀ Ազգային Ժողովի պաշտոնական կայքում
2. ↑  «Կարինե Խաչիկի Ստեփանյանը RESO Insurance-ի պաշտոնական կայքում». Արխիվացված է օրիգինալից 2020 թ․ հունվարի 14-ին. Վերցված է 2020 թ․ մարտի 7-ին.

Արտաքին հղումներ
----------------

* Կարինե Ստեփանյանի կենսագրությունը ՀՀ Ազգային Ժողովի պաշտոնական կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Հայաստանի Ազգային ժողով |

 |
**Հայկ Հովհաննիսյան** (ծնվ. 1990 թվականի փետրվարի 26),

Կենսագրություն
--------------

Ծնվել է Երևանում։ 2006 թվականին ավարտել է Երևանի թիվ 187 միջնակարգ դպրոցը։ 2006-2010 թվականներին սովորել է Հայաստանում՝ ֆրանսիական համալսարանի իրավաբանական ֆակուլտետում և ստացել իրավագետի որակավորում։ Դարձել է Թենիսի Հայաստանի պատանեկան մրցաշարերի 8-ակի մրցանակակիր։

2012 թվականին ավարտել է ՈւԵՖԱ-ի և ՀՖՖ-ի մարզչական դասընթացը և ստացել «Բ» կարգի որակավորում։

2013 թվականին ՀՀ արդարադատության նախարարության կողմից որակավորվել է որպես նոտարական գործողություններին մասնակցող` ֆրանսերենի թարգմանիչ, 2014 թվականին՝ որպես իտալերենի թարգմանիչ։

Գործունեություն
---------------

2011-13 թվականներին Արարատ ֆուտբոլային ակումբում աշխատել է որպես տրանսֆերների ու արտոնագրման հարցերի պատասխանատու, համատեղությամբ՝ նաև իրավաբան։

2013 թվականին Երկիր Մեդիա հեռուստաընկերությունում աշխատել է որպես մարզական մեկնաբան։

2014 թվականին նույն պարտականությունները կատարել է Արմնյուզ հեռուստաընկերությունում։

Նույն թվականին Պերուջայի համալսարանում ուսանելուն զուգընթաց, ստանձնել է «Պերուջա» ֆուտբոլային ակումբի պատանեկան թիմի 2-րդ մարզչի պարտականությունները (Պոնտե Վալեչեպիում կայացած Կանչելոտիի հուշամրցաշարում թիմի հետ նվաճել է հաղթողի գավաթը)։

2014 թվականից «Միջազգային ակադեմիա» կրթական հասարակական կազմակերպությունում դասավանդում է ընդհանուր իտալերեն, իսկ Հայկական 3-րդ հեռուստաալիքով հեղինակում և վարում է «Ռեկորդապատում» հաղորդաշարը ու հանդիսանում է հեռուստաալիքի մարզական մեկնաբանը։

Ծանոթագրություններ
------------------

1. ↑  «Հայկ Հովհաննիսյանի կենսագրությունը». Արխիվացված է օրիգինալից 2020 թ․ հունիսի 26-ին. Վերցված է 2020 թ․ փետրվարի 26-ին.
**Նիկոլայ Հովհաննեսի Դալլաքյան** (հունիսի 15, 1954(1954-06-15), Հայաստան), բժիշկ-մանկաբույժ, բժշկական գիտությունների թեկնածու, Հայկական մանկաբուժական ասոցիացիայի փոխնախագահ, առողջապահության նախարարության գլխավոր մանկական վիրաբույժ, Երևանի պետական բժշկական համալսարանի մանկական վիրաբուժության ամբիոնի դոցենտ, Սուրբ Աստվածամայր բժշկական կենտրոնի «Շտապ օգնության մանկական կլինիկական հիվանդանոցի» տնօրեն։

Կենսագրություն
--------------

Նիկոլայ Դալլաքյանը ծնվել է 1954 թվականի հունիսի 15-ին։ 1984 թվականին ավարտել է Մոսկվայի ասպիրատուրան։ Նա 1989 թվականից մինչև օրս Երևանի պետական բժշկական համալսարանի մանկական վիրաբուժության ամբիոնի դոցենտն է, իսկ 2004 թվականից՝ Սուրբ Աստվածամայր բժշկական կենտրոնի «Շտապ օգնության մանկական կլինիկական հիվանդանոցի» տնօրենը։

1984 թվականից մինչև 1989 թվականը եղել է Երևանի պետական բժշկական համալսարանի մանկական վիրաբուժության ամբիոնի ասիստենտ, իսկ մինչև 1995 թվականը՝ Երևանի թիվ 3 մանկական հիվանդանոցի մանկական վիրաբույժ։ 1995-2016 թվականներին եղել է Երևանի գլխավոր մանկական վիրաբույժը։

Նիկոլայ Դալլաքյանը 2007 թվականից մինչև օրս Հայկական մանկաբուժական ասոցիացիայի փոխնախագահն է, իսկ 2017 թվականից՝ Հայաստանի առողջապահության նախարարության գլխավոր մանկական վիրաբույժ։

Նիկոլայ Դալլաքյանը ռեգուլար վերապատրաստումներ է ունեցել Հայաստանի, Ռուսաստանի Դաշնության և արտերկրների համալսարանական հիվանդանոցներում։

2017 Հայաստանի խորհրդարանական ընտրությունների ժամանակ Հայաստանի հանրապետական կուսակցության կողմից եղել է պատգամավորության թեկնածու՝ թիվ 3-րդ ընտրատարածքում

Գիտական գործունեություն
-----------------------

Նիկոլայ Դալլաքյանը պաշտպանել է գիտական թեզ «Կենտրոնական և պերիֆերիկ հեմոդինամիկ խանգարումները և նրանց կորեկցիան աղիքային անանցանելիության ժամանակ» թեմայով և ստացել է բժշկական գիտությունների թեկնածուի աստիճան։ Ունի 55 գիտական հրապարակում։

Անձնական կյանք
--------------

Ամուսնացած է, ունի երկու երեխա։

Ծանոթագրություններ
------------------

1. ↑  «Բժիշկը չի պատրաստվում վայր դնել մասնագիտական գործիքը. Նիկոլայ Դալլաքյան». *Sputnik Armenian*. Վերցված է 2020 թ․ փետրվարի 10-ին.
2. ↑  «ՄԱՆԿԱԿԱՆ ԲԺԻՇԿՆԵՐԻ ՀԱՅԿԱԿԱՆ ԱՍՈՑԻԱՑԻԱ». Արխիվացված է օրիգինալից 2020 թ․ հոկտեմբերի 20-ին. Վերցված է 2020 թ․ փետրվարի 11-ին.
3. ↑  ՄԱՆԿԱԿԱՆ ԲԺԻՇԿՆԵՐԻ ՀԱՅԿԱԿԱՆ ԱՍՈՑԻԱՑԻԱ
4. ↑  Թիվ 3 ընտրատարածքում պայքարը թեժ է լինելու. ռեյտինգային թեկնածուների ցանկը
5. ↑  Ես վիրաբույժ եմ, սովոր եմ ցավ պատճառելով բուժել, այլ ոչ՝ հեքիաթ պատմելով. «Սուրբ Աստվածամայր» ԲԿ-ի տնօրեն Նիկոլայ Դալլաքյան
**Ավետիս Նազարի Զենյան** (դեկտեմբերի 25, 1935(1935-12-25), Բեյրութ, Լիբանան - փետրվարի 17, 2021(2021-02-17), Մոսկվա, Ռուսաստան), խորհրդային և ռուսական կինոյի օպերատոր, լուսանկարիչ։

Կենսագրություն
--------------

Ավետիս Զենյանը ծնվել է 1935 թվականին, Բեյրութում, Հայոց ցեղասպանությունից փրկված բնիկ այնթապցիների ընտանիքում։ Հայրը՝ Նազար Զենյանը հետագայում զբաղվել ճարտարապետությամբ, անդամագրվել է կոմունիստական կուսակցությանը։ Ավետիսը եղել է երեք եղբայրներից կրտսերը, Հալեպում սովորել է ֆրանսիական դպրոցում և երգել եկեղեցում։ 1946 թվականին մոր և եղբայրների հետ հայրենադարձվել է Խորհրդային Հայաստան, որտեղ ապրել են Տավուշի Այգեհովիտ գյուղում։

Ավետիսը Հայաստանում զբաղվել է առևտրով և լուսանկարչությամբ։ Բեյրութից հայրենադարձված մի լուսանկարիչ, որն Ավետիսից քսան տարով մեծ է եղել, շատ բան է սովորեցրել նրան։ Նրա խորհրդով Ավետիսը մեկնել է Մոսկվա և 1954 թվականին ընդունվել Մոսկվայի Գերասիմովի անվան կինեմատոգրաֆիայի համառուսական պետական ինստիտուտի օպերատորական բաժինը, ուսանել է Լյուդմիլա Գուրչենկոյի, Վասիլի Շուկշինի ընկերական շրջապատում։ Իր դիպլոմային աշխատանքը ցանկացել է նկարահանել սցենարիստ Արման Մանարյանի հետ՝ հայ հայրենադարձների մասին։ Նրանք Գառնիում նկարահանել են մի դրվագ Մարտիրոս Սարյանի և Իլյա Էրենբուրգի մասնակցությամբ։

Զենյանը մասնակցել է Երվանդ Մանարյանի դիպլոմային աշխատանքի՝ «Տժվժիկի» կարճամետրաժ ֆիլմի նկարահանմանը, սակայն նրա անունը ենթագրերում բացակայում է։

Հետագայում մեկնել Մոսկվա, որտեղ Մարկ Հովսեփյանի հետ նկարահանել է տեսարաններ Մոսկվայից, այն Մոսկվայի Գերասիմովի անվան կինեմատոգրաֆիայի համառուսական պետական ինստիտուտի դիպլոմային աշխատանքների մրցույթում արժանացել է առաջին մրցանակի, ինչից հետո Զենյանին աշխատանքի են հրավիրել «Մոսֆիլմ» կինոստուդիա։ Որպես բեմադրող օպերատոր մասնակցել է Սերգեյ Բոնդարչուկի «Պատերազմ և խաղաղություն» ֆիլմի նկարանահանման աշխատանքներին։ Նա եղել է միակ օպերատորը, որն աշխատել է ֆիլմի բոլոր չորս մասերի վրա։

Որպես օպերատոր Զենյանն աշխատել է Ալեքսանդր Միտտայի «Վառվիր, վառվիր, աստղ իմ», «Սա Հաղթանակի օրն է», «Խոպան», «Հեղափոխությամբ ծնվածը», «Ընկեր Սիբիր» ու այլ ֆիլմերում։ Եղել է օպերատոր Դավլաթնազար Խուդոնազարովի խորհրդականը «Ասք Ռոստամի մասին» ֆիլմում։ 1986 թվականին ուղղաթիռից նկարահանել Չեռնոբիլը աղետից անմիջապես հետո, աշխատել խորհրդային դասական կինոնկարների («Ուրախ տղաներ», «Չապաև», «Ալեքսանդր Նևսկի», «Իվան Ահեղ») վերականգնման վրա։

Մահացել է 2021 թվականի փետրվարին, Մոսկվա քաղաքում։

Ծանոթագրություններ
------------------

1. ↑  «"Я богатый человек" - по материалам интервью с Аветисом ЗЕНЯНОМ». *m.aniv.ru*. Վերցված է 2021 թ․ մարտի 20-ին.
2. ↑  «Մահացել է Բոնդարչուկի «Պատերազմ եւ խաղաղություն» ֆիլմի օպերատոր Ավետիս Զենյանը». *news.am*. Վերցված է 2021 թ․ մարտի 20-ին.
3. ↑  «На 86-году жизни умер Аветис Зенян - один из операторов легендарного фильма «Война и Мир» Сергея Бондарчука». *www.sarinfo.org*. Վերցված է 2021 թ․ մարտի 20-ին.

Արտաքին հղումներ
----------------

* ԱՎԵՏԻՍ ԶԵՆՅԱՆ Archived 2021-03-16 at the Wayback Machine.
*Վիքիպեդիայում կան հոդվածներ Գևորգյան ազգանունով այլ մարդկանց մասին։*

**Արմեն Վլադիմիրի Գևորգյան** (հուլիսի 3 1963, Լենինական, Հայկական ԽՍՀ, ԽՍՀՄ - դեկտեմբերի 4, 2019, Երևան, Հայաստան), հայ երգիչ, երաժիշտ։

Կենսագրություն
--------------

Արմեն Վլադիմիրի Գևորգյանը ծնվել է 1963 թվականի հուլիսի 3-ին Լենինականում (այժմ՝ Գյումրի)։ Ավարտել է տեղի ռուսական դպրոցը, այնուհետև մեկ տարի սովորել է Մոսկվայի Գնեսինների անվան ռուսական երաժշտական ակադեմիայում։ Վերադարձել է Երևան և ընդունվել «Հայհամերգի» էստրադային արվեստի ստուդիա։ Մահացել է 2019 թվականի դեկտեմբերի 4-ին։

Գործունեություն
---------------

1994 թվականից աշխատել է Հայաստանի Երգի պետական թատրոնում։ Մոսկվայում դասավանդել է Գնեսինների անվան ռուսական երաժշտական ակադեմիայում, միաժամանակ՝ Ժամանակակից արվեստի ինստիտուտում։ 2004 թվականին վերադարձել է Երևան և մինչև 2011 թվականը դասավանդել Հայաստանի էստրադային-ջազային արվեստի պետական քոլեջում։ 2009-2011 թվականներին եղել է Հայաստանի հանրային հեռուստառադիոընկերության «Արևիկ» մանկական վոկալ-գործիքային անսամբլի գեղարվեստական ղեկավարը, ապա՝ Հայաստանի Ոստիկանության մշակույթի կենտրոնի ղեկավարը։

Ծանոթագրություններ
------------------

1. ↑
2. ↑  «Մահացել է երգիչ, երաժիշտ Արմեն Գեւորգյանը». Արխիվացված է օրիգինալից 2022 թ․ մարտի 8-ին. Վերցված է 2022 թ․ մարտի 8-ին.
3. ↑  «AV Production - Արմեն Գևորգյան». *avproduction.am*. Արխիվացված է օրիգինալից 2021 թ․ ապրիլի 14-ին. Վերցված է 2020 թ․ դեկտեմբերի 1-ին.